ત્યારે એક વખત પ.પૂ.બાપજીના અવરભાવના જ્ઞાનગુરુ સદ્. કેશવપ્રિયદાસજી સ્વામીએ (સદ્.મુનિ સ્વામીએ) તેમની ઉપર એક પત્ર લખ્યો હતો. આ પત્રમાં તેઓએ ગુરુવર્ય પ.પૂ.બાપજીને જે મૂલગામી કાર્ય માટે તેમનું આ બ્રહ્માંડમાં અવતરણ હતું તે કાર્યની સ્મૃતિ કરાવતાં લખ્યું હતું કે, "આપણને તો શ્રીજીમહારાજે મૂર્તિમાં જ રાખ્યા છે. શ્રીજીમહારાજની અજોડ સનાતન ઉપાસના અને અનાદિમુક્તની સ્થિતિના પ્રવર્તનના જે હેતુથી શ્રીજીમહારાજે તમને મોકલ્યા છે, તે હવે ચાલુ કરી દો."